text: Jule-slagsmål udløser store bøder
  23 december 2014 kl. 05.26
  Tre unge mænd fra Esbjerg får en kontant jule-hilsen fra politiet efter et masseslagsmål i Skolegade. De får bøder på 3000 kr. for slagsmålet og en af den også en bøde på 5000 kr. for at have en peberspray på sig.
  - De skulle nok være gået hjem et par timer tidligere, siger vagtchef Ole Aamann, Syd- og Sønderjyllæands Politi til TV SYD.
  Det var en større flok, som kom i klammeri med hinanden ved fem-tiden tirsdag morgen. Politiet kom til stedet ? og mener at kunne bevise, at de tre har overtrådt ordensbekendtgørelsen. Det som tildigere hed politi-vedtægten.
  - Der var flere med i slagsmålet, men de tre kan vi dokumentere, at de var med i slagsmålet, siger vagtchefen til TV SYD.
  Den ene havde så også en peberspray på sig. Det er en overtrædelse af våbenloven, og bøden er 5000 kr.
  